## … οι ΣΙΩΠΗΛΟΙ ΣΥΝΟΜΙΛΗΤΕΣ

Τα φυτά, παρότι στερούνται τη δυνατότητα παραγωγής ήχων και του νευρικού συστήματος των ζώων, είναι δυνατό να αποστείλουν, να προσλάβουν και να ερμηνεύσουν σήματα.
Η επικοινωνία τους επιτρέπει να προσαρμόζονται στο περιβάλλον τους, να προστατεύονται από βλάβες και να αλληλεπιδρούν με άλλους ζωντανούς οργανισμούς.

## Πώς ανταλλάσσουν πληροφορίες τα φυτά;

Τα φυτά ανταποκρίνονται σε ένα ερέθισμα (για παράδειγμα επίθεση μία κάμπιας στα φύλλα τους) απελευθερώνουν πτητικές οργανικές ενώσεις (VOCs). Οι ουσίες αυτές προσλαμβάνονται από άλλα φυτά ή γειτονικούς ιστούς του ίδιου φυτού, οπότε και ενεργοποιούνται διάφοροι φυτικοί μηχανισμοί άμυνας.

Τα φυτά μπορούν επίσης να επικοινωνούν μεταξύ τους διαμέσου μικροοργανισμών που ζουν στο περιβάλλον της ρίζας (ριζόσφαιρα). Επιπλέον, μέσω χημικών ουσιών που απελευθερώνουν αναπτύσσουν συμβιωτικές σχέσεις με άλλους οργανισμούς, όπως μύκητες και βακτήρια, από τις οποίες επωφελούνται και τα δύο μέρη.

Η επικοινωνία των φυτών άλλωστε είναι γνωστή και με απλό παράδειγμα της επικονίασης, για την οποία το ίδιο το φυτό προσελκύει τα έντομα με την απελευθέρωση χημικών πτητικών ουσιών. Με τις ουσίες αυτές το φυτό αποστέλλει στα έντομα ένα μήνυμα: «είναι ο καιρός της επικονίασης».

# Οθόνη Βοήθειας

# Καρτέλα Συντελεστών